**IDRETTSSTIPEND**

**Idrettsstipend**

**Trøndelag fylkeskommunes idrettsstipend for ungdom**

Idrettstipendet ble vedtatt av fylkestinget 28.02.18.

Retningslinjene finner du her: [Retningslinjer for idrettsstipend for ungdom](https://www.trondelagfylke.no/globalassets/dokumenter/folkehelse-idrett-og-frvillighet/retningslinjer-for-idrettsstipend.pdf)

Trøndelag fylkeskommune deler ut stipend til unge idrettsutøvere, trenere og tillitsvalgte innen idretten i alderen 16-23 år.  Søkerne må være bosatt i Trøndelag eller på en annen måte være knyttet til fylket.

Idrettsstipendet skal bidra til å gi yngre idrettsutøvere, trenere og tillitsvalgte innen idretten, inspirasjon og muligheter til videre satsing og personlig utvikling i sin idrett. Stipendet kan brukes til trenerhjelp, deltagelse på trening/treningssamlinger/konkurranser samt personlig utstyr til trening og konkurranser. Stipendet er personlig.

Størrelsen på stipendet det kan søkes om er fra kr 10 000 til kr 25 000. Stipendet kan ikke brukes til å betale studier der det kan søkes Statens Lånekasse.